GVA.ES: Sol·licitud d'ajudes del programa mixt d'ocupació formació Tallers d'Ocupació per a l'exercici 2021\nSol·licitud d'ajudes del programa mixt d'ocupació formació Tallers d'Ocupació per a l'exercici 2021\nL'objecte és aprovar la convocatòria de subvencions en règim de concurrència competitiva, per al desenvolupament, en l'àmbit de la Comunitat Valenciana, del programa de Tallers d'Ocupació per a l'exercici 2021.\nEl programa de Tallers d'Ocupació es configura com un programa mixt d'ocupació i formació que té per objecte millorar l'ocupabilitat de les persones demandants d'ocupació a les quals va dirigit, mitjançant la realització d'obres o serveis d'utilitat pública o interés social que possibiliten als alumnes/treballadors la realització d'un treball efectiu mitjançant el contracte per a la formació i l'aprenentatge que, juntament amb la formació professional per a l'ocupació rebuda, procure la seua qualificació professional i afavorisca la seua inserció laboral.\nPodran promoure els projectes de Tallers d'Ocupació i ser entitats beneficiàries, en les condicions i amb els requisits que s'assenyalen en l'article 2 de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de la concessió de subvencions del programa mixt d'ocupació-formació Tallers d'Ocupació (d'ara en avant, ordre de bases):\n. Les entitats locals territorials de la Comunitat Valenciana, els seus organismes autònoms i entitats amb competències en matèria de promoció d'ocupació, dependents o assimilades a aquestes, la titularitat dels quals corresponga íntegrament a aquestes entitats locals.\n. Òrgans, organismes autònoms o altres ens públics dependents de l'administració de la comunitat autònoma.\n. Les associacions, fundacions i altres entitats, totes aquestes sense ànim de lucre amb almenys una delegació en el territori de la Comunitat Valenciana.\n. Les mancomunitats i altres agrupacions d'entitats amb personalitat jurídica pròpia que tinguen, explícitament entre les principals finalitats constitutives, el foment de l'ocupació; d'acord amb el que preveu l'article 11.2 de la Llei 38/2003, de 17 de novembre, general de subvencions (d'ara en avant, LGS), els membres associats de l'entitat beneficiària que es comprometen a efectuar la totalitat o part de les activitats que fonamenten la concessió de la subvenció en nom i per compte del primer tindran igualment la consideració de persones beneficiàries.\n. Els acords/pactes territorials per l'ocupació constituïts a l'empara de la corresponent normativa reguladora de la Comunitat Valenciana. Aquests podran ser beneficiaris de les ajudes sempre que per l'acord o pacte es presente una única sol·licitud que podrà ser formulada per una de les entitats locals que l'haja subscrit i que ha de disposar de l'acreditació en les especialitats incloses en el projecte.\nL'acord o pacte podrà avalar, per tant, una única sol·licitud, el projecte de la qual s'ha de desenvolupar almenys en dos municipis dels que conformen l'acord o pacte. Per a l'admissió de la sol·licitud, el projecte ha de ser aprovat per totes les entitats locals, els agents socials i econòmics que hagen subscrit l'acord o pacte, i s'haurà d'aportar el document que l'avale, així com els corresponents acords del ple de la corporació i, si és el cas, els convenis interadministratius en què es regulen expressament els compromisos assumits per al desenvolupament del projecte.\nLes persones destinatàries d'aquest programa han de complir els següents requisits mínims que s'han de reunir en la data d'incorporació al projecte: :\na) Tindre 18 anys o més.\nb) Ser demandants d'ocupació, registrades en un servei públic d'ocupació.\nc) Ser desocupades no ocupades o persones ocupades registrades en millora d'ocupació.\nd) Complir els requisits establits en la normativa aplicable per a formalitzar un contracte per a la formació i l'aprenentatge.\ne) Complir els requisits que estableix l'art. 20 del Reial decret 34/2008, de 18 de gener, pel qual es regulen els certificats de professionalitat, per a l'accés a les accions formatives.\nAmb caràcter general, i sempre que complisquen els requisits mínims exigits, en els processos de selecció de l'alumnat dels projectes tindran prioritat per a participar en el programa les persones amb dificultats d'inserció laboral o col·lectius vulnerables, com:\nb) Persones majors de 45 anys.\nc) Persones amb baixa qualificació.\nd) Persones en atur de llarga duració.\ne) Dones víctimes de violència de gènere.\nf) Persones en situació o risc d'exclusió social.\ng) Persones que encapçalen famílies monoparentals o monomarentals.\nh) Persones trans.\ni) Persones titulars i beneficiàries de la renda valenciana d'inclusió.\nA l'efecte de garantir el compliment del que preveu el paràgraf anterior, mitjançant l'aprovació dels corresponents barems per a la selecció de l'alumnat/treballador, en els processos de selecció es prioritzaran les persones que reunisquen les condicions descrites en cada un dels col·lectius prioritaris.\n· Les entitats beneficiàries han d'estar acreditades i ser competents per a l'execució de les corresponents obres o serveis, i disposar de la capacitat tècnica i de gestió suficients.\n· Les obres o serveis d'utilitat pública o interés social en els quals s'incorpore l'alumnat treballador han de correspondre per la seua finalitat o competència a les entitats beneficiàries i executar-les aquestes directament.\n· Les entitats beneficiàries han d'executar les accions formatives per si mateixes. D'acord amb el que determina la disposició transitòria primera de la Llei 30/2015, no podran subcontractar amb tercers l'execució de l'activitat formativa que els haja sigut adjudicada. No es considerarà subcontractació, a aquest efecte, la contractació de personal docent per a la impartició de la formació.\n· No podran obtindre la condició de beneficiàries les entitats que concórreguen en alguna de les circumstàncies a què es refereix l'article 13, apartats 2 i 3, de l'LGS.\nLa concessió de les subvencions queda condicionada a l'existència de crèdit adequat i suficient en el moment de la resolució de concessió, en el pressupost de LABORA Servei Valencià d'Ocupació i Formació per a l'exercici 2021.\nAtés que es preveu en el Projecte de llei de pressupostos de la Generalitat per a l'exercici 2021 que les ajudes regulades en aquesta resolució estiguen finançades amb fons la distribució dels quals es du a terme mitjançant la Conferència Sectorial d'Ocupació i Assumptes Laborals, la concessió d'aquestes estarà condicionada al fet que l'òrgan competent de l'Administració de l'Estat haja efectuat les actuacions o haja dictat els actes administratius que permeten assegurar l'efectivitat de la transferència dels fons afectats.\nD'acord amb el que estableix l'article 11.2 del Decret 77/2019, de 7 de juny, del Consell, de regulació del procediment de gestió del pressupost de la Generalitat, es fixa una quantia addicional a la indicada anteriorment per un import de 5.000.000 .\nAmb caràcter previ a la resolució de concessió, es publicarà en el Diari Oficial de la Generalitat Valenciana l'import dels crèdits disponibles addicionals i la distribució definitiva, sense que aquesta publicitat implique l'obertura de termini per a presentar noves sol·licituds ni l'inici de nou còmput de termini per a resoldre.\nL'efectivitat de la quantia addicional màxima queda condicionada a la declaració de disponibilitat del crèdit a conseqüència de les circumstàncies abans assenyalades i, si és el cas, la prèvia aprovació de la modificació pressupostària procedent en un moment anterior a la resolució de la concessió de la subvenció.\nAquestes ajudes són susceptibles de cofinançament pel Fons Social Europeu.\nCÀLCUL DE L'AJUDA:\nEs consideren despeses subvencionables aquelles que, de manera indubtable, responguen a la naturalesa de l'activitat subvencionada i es facen en el termini que corresponga al període d'execució del programa.\nLes subvencions per als Tallers d'Ocupació es calcularan per a cobrir les diferents despeses i abastaran els conceptes que estableix l'article 11 de l'ordre de bases.\nD'acord amb el que preveu l'article 11 de la l'ordre esmentada, per a l'exercici 2021 s'estableixen els següents mòduls econòmics, actualitzats en el resolc quinzé de la convocatòria:\nMòdul A. Costos salarials del personal directiu, docent i auxiliar administratiu: 3,88 euros per cada persona participant i hora.\nMòdul B. Costos de formació i manteniment: 1,08 euros per cada persona participant i hora.\nMòdul C: Salaris de l'alumnat: el salari mínim interprofessional establit l'any en el qual es concedeixen les ajudes, en concepte de salaris de l'alumnat/persona treballadora, sense perjudici de l'obligació de les entitats de fer efectiva les retribucions que corresponguen a l'alumnat treballador en relació amb el temps de treball efectiu d'acord amb la normativa laboral aplicable.\nEls possibles increments que es puguen produir en els costos salarials seran a càrrec de l'entitat beneficiària.\nL'import total de la subvenció calculada d'acord amb els criteris que indica l'ordre en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, nacionals o internacionals, supere el cost del projecte.\nDe conformitat amb el que preveu l'article 19.2 de l'LGS, aquesta subvenció és incompatible amb la percepció d'altres subvencions, ingressos o recursos per a la mateixa finalitat, procedents de qualsevol administració o ens públics o privats, nacionals, de la Unió Europea o d'organismes internacionals.\nSOL·LICITUD DE BESTRETA:\nEn el cas d'ajudes dirigides a l'Administració general de l'Estat, les comunitats autònomes o les entitats locals, així com a les entitats la titularitat de les quals corresponga íntegrament a les anteriors, en el marc dels programes públics d'ocupació i formació, l'administració pública competent podrà anticipar fins al 90 % de la subvenció concedida, amb la prèvia sol·licitud que s'ha de presentar una vegada acreditat l'inici de l'activitat formativa.\nEn el cas d'entitats no incloses en el paràgraf anterior, es podrà avançar a l'entitat beneficiària, amb caràcter previ a l'inici de l'activitat formativa, fins a un 25 % de l'import concedit i fins a un 35 % addicional una vegada acreditat l'inici de l'activitat formativa. A aquests efectes, es podran formalitzar les sol·licituds en els models normalitzats que es facilitaran a l'efecte, que comprendran les opcions següents:\na) Sol·licitar, abans de l'inici de l'activitat formativa, la bestreta de fins al 25 % de la subvenció concedida i, en la mateixa sol·licitud, la bestreta de fins al 35 % addicional, amb caràcter condicionat a l'acreditació de l'inici de l'activitat formativa.\nb) Sol·licitar, abans de l'inici de l'activitat formativa, la bestreta de fins al 25 % de la subvenció concedida i, si escau, amb caràcter addicional a l'anterior sol·licitud, presentar una nova sol·licitud en el termini d'un mes a partir de l'inici de l'activitat formativa de fins al 35 % de la subvenció concedida.\nEn qualsevol d'aquests casos, excepte en els supòsits d'exempció d'aquesta obligació legalment establits, s'ha de presentar prèviament el corresponent aval bancari a favor de LABORA - Servei Valencià d'Ocupació i Formació, per l'import de la bestreta.\nPer a això, s'ha de disposar d'un compte bancari específic al qual es transferirà l'import de la bestreta. El compte que s'ha aportat en el document de domiciliació bancària presentat amb la sol·licitud servirà a l'objecte esmentat.\nL'entitat beneficiària ha de depositar la garantia en el corresponent servei territorial de la conselleria competent en matèria d'hisenda. Una vegada obtinguda la carta de pagament acreditativa del depòsit, l'entitat beneficiària l'ha de presentar en el corresponent servei territorial de formació per a l'ocupació com a requisit previ i indispensable per al pagament anticipat.\n**No podrà fer-se el pagament de la subvenció mentre l'entitat beneficiària no es trobe al corrent en el compliment de les seues obligacions tributàries i davant de la Seguretat Social. A aquests efectes, d'acord amb el que preveu l'article 22.4 del Reglament de la Llei general de subvencions, la presentació de la sol·licitud de subvenció comportarà l'autorització de la sol·licitant perquè l'òrgan concedent obtinga de manera directa l'acreditació de les circumstàncies que preveuen els articles 18 i 19 del reglament esmentat a través de certificats telemàtics, cas en què la sol·licitant no haurà d'aportar la certificació corresponent. No obstant això, el o la sol·licitant pot denegar expressament aquesta autorització, per a la qual cosa ha d'aportar, aleshores, les certificacions corresponents. Així mateix, per a poder fer el pagament de la subvenció, l'entitat ha d'acreditar que no és deutora per resolució de procedència de reintegrament mitjançant la presentació d'una declaració responsable.\n**Quan l'entitat beneficiària de la subvenció siga una entitat local, com a requisit previ al cobrament, ha de presentar l'acreditació d'estar al corrent en el compliment de l'obligació de rendició de comptes anuals davant de la Sindicatura de Comptes, de conformitat amb el que disposa l'article 199.4 de la Llei 8/2010, de la Generalitat, de 23 de juny, de règim local de la Comunitat Valenciana.\nEl termini per a la presentació de les sol·licituds serà de 15 dies hàbils a comptar de l'endemà de la publicació de la convocatòria (DOGV nº 9006 de 27/01/2021).\nD'acord amb el que preveu l'article 14 de la Llei 39/2015, d'1 d'octubre, del procediment administratiu comú de les administracions públiques, a l'efecte de presentació de sol·licituds, la documentació que ha d'acompanyar la sol·licitud, la sol·licitud de bestreta, la presentació de la documentació justificativa, o qualsevol altra documentació relacionada amb aquesta convocatòria, en tot cas, les entitats interessades estaran obligades a relacionar-se a través de mitjans electrònics amb les administracions públiques per a fer qualsevol tràmit d'un procediment administratiu.\nLes sol·licituds s'han de presentar telemàticament en model normalitzat, juntament amb la documentació acreditativa dels requisits per a obtindre la subvenció i específica que es determina en el resolc huité de la convocatòria.\nPer a fer la presentació telemàtica de les sol·licituds, s'ha d'accedir a la seu electrònica de la Generalitat (https://sede.gva.es), des d'on es pot accedir al tràmit de presentació de sol·licituds a ajudes del Servei Valencià d'Ocupació i Formació, o a la pàgina web labora.gva.es mitjançant l'enllaç "Sol·licitud telemàtica". Per a això, el sol·licitant ha de disposar de signatura electrònica avançada, bé amb el certificat reconegut d'entitat (persones jurídiques), o bé amb el certificat reconegut per a ciutadans (persona física), els dos admesos per la seu electrònica de la Generalitat (https://sede.gva.es). En el cas que es presente un certificat digital de persona física i que s'actue en representació d'una persona jurídica, cal inscriure's prèviament en el Registre de representacions de caràcter voluntari davant de la Generalitat per a fer tràmits per via telemàtica.\nDocumentació i informació que s'ha d'adjuntar a la sol·licitud:\n1. Documentació que ha de presentar l'entitat sol·licitant. En el cas de mancomunitats o agrupacions d'entitats locals constituïdes en acords o pactes per l'ocupació, la documentació indicada en l'apartat següent l'ha d'aportar cada un dels membres que es comprometa a efectuar la totalitat o part de les activitats en nom i per compte del primer.\n2. La sol·licitud ha d'anar acompanyada de la documentació següent, que es podrà annexar per mitjans telemàtics, sense perjudici que puga requerir-se en determinades circumstàncies l'exhibició dels documents originals per a acarar-los:\na) Autorització expressa a LABORA-Servei Valencià d'Ocupació i Formació perquè comprove les dades d'identitat de la persona sol·licitant o, si es tracta d'una persona jurídica, de la persona que en tinga la representació, de conformitat amb el Decret 220/2014, de 12 de desembre, del Consell, pel qual s'aprova el Reglament d'administració electrònica de la Comunitat Valenciana. No obstant això, si de la comprovació efectuada resultara alguna discordança amb les dades facilitades per la mateixa persona interessada, l'òrgan instructor estarà facultat per a efectuar les actuacions que siguen procedents per tal d'aclarir-la. Si la persona sol·licitant no presta el seu consentiment, ha d'aportar una còpia del document nacional d'identitat.\nQuan es tracte d'una persona jurídica de naturalesa privada, s'ha d'aportar, a més, la documentació acreditativa i identificativa d'aquesta, que consisteix en una còpia de l'escriptura de constitució/estatuts actualitzada i l'acreditació de la inscripció en el registre corresponent, així com, si és el cas, els poders de representació. En el cas que aquesta haja sigut aportada anteriorment i no haja experimentat cap variació, serà suficient el certificat de la persona que en tinga la representació legal de l'entitat que acredite que no s'ha produït cap canvi en la documentació identificativa de l'entitat i de la vigència del nomenament de la persona titular de la presidència o de qui la represente a data de presentació de la sol·licitud.\nQuan es tracte d'una mancomunitat o una agrupació d'entitats locals constituïdes en acords o pactes per l'ocupació, cada una de les entitats membres associades que es comprometen a efectuar la totalitat o part de les activitats en nom i per compte del primer han de presentar una certificació emesa per l'òrgan competent amb el detall dels compromisos assumits, així com l'autorització de la concessió i el pagament de la subvenció a l'entitat sol·licitant.\nA més, en el cas d'acords/pactes territorials, s'ha de presentar, juntament amb la sol·licitud, l'acord adoptat per a l'execució del projecte per l'òrgan de govern de l'acord o el pacte territorial.\nb) Declaració responsable de l'entitat beneficiària de no trobar-se en cap dels supòsits de l'article 13.2 i 3, de l'LGS, segons el model normalitzat, així com de no ser deutor per resolució de procedència de reintegrament, tant en el moment de la concessió com en el cobrament de la subvenció.\nc) Documentació d'identificació fiscal de l'entitat sol·licitant.\nd) Autorització a LABORA Servei València d'Ocupació i Formació perquè obtinga directament, per mitjà de certificats telemàtics, l'acreditació del compliment d'obligacions tributàries i davant de la Seguretat Social, en els termes que preveuen els articles 18 i 19 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.\nNo obstant això, l'entitat sol·licitant pot denegar expressament aquesta autorització, per a la qual cosa ha d'aportar les certificacions que a continuació s'indiquen, i que tindran un període de validesa de sis mesos, a comptar de la data d'expedició, d'acord amb el que estableix l'article 23.3 del Reial decret 887/2006, pel qual s'aprova el Reglament de la Llei 38/2003, general de subvencions:\n- De l'Agència Estatal d'Administració Tributària, el certificat que acredite que es troba al corrent de les seues obligacions tributàries.\n- De la Tresoreria General de la Seguretat Social, el certificat que acredite que es troba al corrent en el compliment de les seues obligacions.\n- De les direccions territorials competents en matèria d'Hisenda, el certificat acreditatiu del fet que no té deutes de naturalesa tributària amb la Generalitat.\ne) Document acreditatiu de l'últim abonament de l'Impost d'Activitats Econòmiques (IAE), o declaració responsable de l'exempció o no subjecció.\nf) Declaració responsable de l'entitat sol·licitant sobre el compliment de la normativa sobre integració laboral de persones amb discapacitat o, si escau, l'exempció d'aquesta obligació, segons el que estableix el Decret 279/2004, del Consell, de 17 de desembre.\n3. Informació que s'ha d'adjuntar a la sol·licitud.\na) Certificació acreditativa del finançament de la part del cost del projecte no subvencionada, ja que s'entén que queda per compte de l'entitat beneficiària la diferència de finançament necessari per a l'execució total de l'activitat subvencionada.\nb) Fitxa de domiciliació bancària del compte específic al qual LABORA Servei Valencià d'Ocupació i Formació transferirà els fons en cas que s'aprove el projecte, així com la certificació de l'obertura d'aquest.\nc) Documentació acreditativa de la titularitat jurídica de l'objecte d'actuació i de la disponibilitat que té per a l'execució de l'obra o el servei previstos. En cas de titularitat privada, escriptura pública de cessió per a ús públic per un termini no inferior a vint-i-cinc anys. L'òrgan instructor podrà eximir d'aquest requisit i substituir-lo per l'autorització dels i les titulars, determinades entitats pel caràcter social de l'obra o el servei que s'haja de realitzar; per a la qual cosa les circumstàncies de l'exempció s'han d'acreditar degudament en l'expedient.\nd) Projecte relatiu a l'obra o el servei que es durà a terme, el contingut mínim del qual ha de consistir en una memòria que reculla els aspectes següents:\n- Denominació i dades d'identificació del projecte i de l'entitat sol·licitant.\n- Descripció detallada de l'obra o el servei que es durà a terme. En funció de l'obra que s'efectuarà, cal adjuntar un projecte bàsic o projecte tècnic complet signat pel personal tècnic competent. En tot cas, si es tracta d'un projecte bàsic, ha de contindre, almenys, una memòria descriptiva, unitats d'obra, plans generals i pressupost amb estimació global per capítols.\n- Compromís formal d'aportar amb la documentació d'inici tots els permisos necessaris per al desenvolupament de l'activitat. (FOR0306E).\ne) Projecte de pla formatiu per especialitats i en relació amb el projecte d'obra o servei que calga desenvolupar, de manera que s'establisca la coherència entre les especialitats formatives sol·licitades, el pla formatiu per especialitats i les unitats d'obra o serveis. Cada itinerari formatiu ha d'incloure la denominació dels mòduls que l'integren i la durada d'aquests, l'objectiu general del mòdul i els continguts teoricopràctics.\nD'acord amb el que preveu l'apartat 7 de l'article 6 de l'ordre de bases, les entitats han d'incloure en el pla formatiu el contingut de la formació complementària de caràcter modular, així com els programes específics i les accions formatives que s'impartiran a l'alumnat que no haja arribat als objectius de l'Educació Secundària Obligatòria o equivalent, o que estiguen en possessió del títol de graduat en ESO, però no haja obtingut el títol de batxiller o equivalent, que els permeta accedir a certificats de nivell superior.\nAixí mateix, en el projecte de pla formatiu cal especificar també els aspectes següents:\n-Descripció que l'equip didàctic i el material fungible són els idonis per a la formació de l'alumnat i per a dur a terme el pla formatiu. Entre els mitjans previstos per a la formació de l'alumnat, es disposarà d'accés a Internet mitjançant una connexió de banda ampla, així com de l'equipament informàtic i de projecció audiovisual necessari per a la utilització d'aquest recurs a les aules. Si l'entitat sol·licitant no disposa d'una connexió de banda ampla, l'alta d'aquesta es podrà imputar a la subvenció en l'apartat de despeses de formació i funcionament.\n-Data prevista per al començament del projecte.\n-Pressupost de despeses que expressen els costos màxims totals derivats de la contractació del personal directiu, docent i auxiliar administratiu, del funcionament i la gestió del projecte i de la contractació de l'alumnat.\n-Pressupost d'ingressos que ha de comprendre la subvenció que se sol·licita, altres possibles aportacions i, si és el cas, ingressos previstos a conseqüència de l'alienació de béns produïts o serveis prestats pel desenvolupament o l'execució del projecte. S'hi han de fer constar expressament, si és el cas, les aportacions o els ingressos que disminuïsquen l'import de la subvenció que s'haja de sol·licitar.\nf) En relació amb el que preveu l'ordre de bases, les entitats han d'aportar el pla d'orientació de les persones que hi participen, en el qual s'ha de detallar l'assessorament i la informació laboral i professional i l'assistència tècnica a l'alumnat participant tant per a la recerca d'ocupació per compte d'altri com per a l'establiment per compte propi, de manera individual o en projectes d'economia social, així com els recursos dels quals disposa l'entitat per a implementar-lo.\n4. Amb caràcter voluntari, podrà aportar-se, així mateix, la documentació acreditativa dels criteris que recull l'article 9 de l'ordre de bases, en el termini de sol·licitud i en els termes que aquest preveu en relació amb:\na) Acreditació documental relativa al conveni col·lectiu aplicable al personal contractat temporalment per a l'execució del projecte.\nS'ha d'acompanyar de la còpia del conveni que continga les ressenyes del diari oficial en el qual es va publicar i l'última actualització salarial, quan siga procedent.\nS'ha de presentar l'acreditació de la presentació i el depòsit del conveni o la notificació de l'adhesió, del Registre de convenis i acords col·lectius de treball dependent de la Direcció General de Treball del Ministeri de Treball, Migracions i Seguretat Social, o de les autoritats laborals de les comunitats autònomes.\nb) Declaració responsable del nombre de persones que, a data de sol·licitud, estiguen incloses en la plantilla de l'entitat, en alta durant un període igual o superior a 9 mesos en aquesta, durant l'exercici pressupostari anterior al que finança aquesta convocatòria (en cap cas es prendran en consideració els contractes subvencionats a través dels programes mixtos d'ocupació-formació) i acreditació documental de les persones incloses en la plantilla, durant el mateix període, que reunisquen alguna de les condicions següents:\n- Persones amb diversitat funcional reconeguda amb un grau igual al 33 % o superior (discapacitat física, psíquica o sensorial), persones amb un trastorn mental greu o molt greu.\nAquestes circumstàncies s'han d'acreditar amb la presentació de l'informe de treballadors en alta (ITA) de la Seguretat Social i de l'informe de vida laboral d'empresa, que incloguen el període comprés entre el 01.01.2020 i fins a una data inclosa dins del termini de presentació de sol·licituds.\n- Persones en situació o risc d'exclusió social que acrediten aquesta condició mitjançant un certificat emés pels serveis socials competents, la data d'emissió del qual estiga dins dels sis mesos anteriors a la data de finalització del termini de presentació de la sol·licitud.\nDones víctimes de violència de gènere que acrediten aquesta condició mitjançant qualsevol dels mitjans que preveu l'article 9 de la Llei 7/2012, de la Generalitat, de 23 de novembre, integral contra la violència sobre la dona en l'àmbit de la Comunitat Valenciana.\nd) Acreditació documental de disposar l'entitat sol·licitant d'un pla d'igualtat aprovat, visat per l'òrgan competent.\nEn el cas d'empreses en les quals no existisca l'obligació legal d'elaborar un pla d'igualtat, s'ha d'aportar el pla aprovat, degudament visat per l'òrgan competent.\nPer a les entitats subjectes al règim de funció pública en matèria de personal, es considerarà que compleixen aquest tràmit amb l'aportació prèvia del pla.\nSi l'entitat disposa d'un pla la vigència del qual ha finalitzat, només caldrà la presentació de la resolució de visat del pla d'igualtat expirat i la sol·licitud de tramitació d'un pla nou, davant de l'organisme competent en igualtat de gènere. Entre l'expiració del pla anterior i la sol·licitud del nou no hi poden haver transcorregut més de sis mesos.\nL'aportació de la documentació acreditativa dels criteris que recull l'article 9 de l'ordre de bases té caràcter voluntari; en conseqüència, només es valorarà la documentació que presente l'entitat en el termini de sol·licitud, sense que pertoque fer requeriments en la fase d'instrucció a l'efecte d'esmena d'aquesta documentació en el cas que continguera errors o fora insuficient per a efectuar la valoració.\nANNEX A LA SOL·LICITUDGENERAL\nPROJECTE RELATIU A L'OBRA O SERVICI A REALITZAR PLA FORMATIU /\nPREVISIÓ DE TREBALLS A REALITZAR PER ESPECIALITAT\nCOMPROMÍS FORMAL APORTACIÓ DOCUMENTACIÓ D'INICI\n1. Presentació de la sol·licitud i de la documentació acreditativa dels requisits per a obtindre la subvenció i específica que es determina en la convocatòria.\n2. La instrucció del procediment correspondrà a les direccions territorials competents en matèria de formació per a l'ocupació, que podran recaptar de les entitats sol·licitants l'aportació addicional de tota la documentació que calga per a acreditar l'exacte compliment de les condicions que exigeix aquesta convocatòria i assegurar que es disposa de les dades necessàries per a la comprovació de la viabilitat tècnica i econòmica dels projectes.\nEn el cas que la sol·licitud no complisca els requisits exigits o la documentació aportada continga errors o siga insuficient, l'òrgan instructor requerirà l'entitat promotora sol·licitant perquè, en el termini de 10 dies hàbils, esmene la falta o aporte els documents preceptius, amb la indicació que, si així no ho fera, es considerarà que desisteix de la seua petició.\n3. Una vegada finalitzada la fase d'instrucció, la direcció territorial emetrà un informe amb la llista de projectes que hagen acreditat la seua viabilitat tècnica i econòmica, així com el compliment de la resta de les condicions exigides per a ser objecte de subvenció, amb la indicació, d'acord amb les instruccions que a aquest efecte puga establir la Direcció General d'Ocupació i Formació, de les dades que s'hagen de comprovar en la fase d'instrucció i siguen necessàries per a l'adequada valoració dels projectes. Així mateix, la direcció territorial inclourà en l'informe la relació de les sol·licituds inadmeses o excloses amb la indicació de les causes concretes de la seua exclusió.\n4. Els projectes que superen la fase d'instrucció seran valorats per una comissió de valoració que analitzarà totes les sol·licituds que complisquen les condicions previstes, per a la qual cosa aplicarà els criteris que estableix l'article 9 de l'ordre de bases, i es resoldran per ordre de més a menys puntuació. En tot cas, la valoració dels projectes es farà sobre la documentació presentada per l'entitat dins del termini de presentació de sol·licituds, per a la qual cosa es tindran en compte les condicions que l'entitat reunisca en la data de finalització d'aquest termini, que hauran de mantindre's com a mínim durant tot el període d'execució. Els projectes en els quals alguna de les especialitats no complisca amb els requisits establits es podran valorar parcialment, a proposta de l'òrgan instructor, sempre que el projecte mantinga la seua coherència i continue sent viable tècnicament.\n5. Una vegada realitzades les valoracions, s'emetrà una llista provisional de valoració en què quedarà reflectida la puntuació obtinguda en cada ítem de valoració i la puntuació final de cada una de les sol·licituds que compleixen tots els requisits necessaris per a ser beneficiàries d'aquestes subvencions. Aquesta llista es publicarà en la pàgina web de LABORA per tal que puguen realitzar les al·legacions corresponents en el termini de 10 dies. Una vegada ateses aquestes al·legacions, l'òrgan col·legiat emetrà les corresponents actes motivades en les quals es concretarà, en els seus corresponents annexos, el resultat definitiu de la valoració amb la indicació dels factors o criteris tinguts en compte en la valoració i la seua aplicació concreta. Les llistes de valoració annexes a aquestes actes es publicaran en la pàgina web de LABORA i inclouran les puntuacions obtingudes en cada ítem de valoració i la puntuació final obtingudes per les sol·licituds que compleixen tots els requisits necessaris per a ser entitat beneficiària de les subvencions previstes en la corresponent convocatòria, sense que s'hi puguen fer al·legacions.\n6. A la vista de l'expedient i de les actes de la comissió amb el resultat de la valoració, l'òrgan instructor formularà la proposta de resolució.\n7. En el cas que quedaren sol·licituds presentades a l'empara d'aquesta convocatòria valorades positivament d'acord amb el procediment establit i que no pogueren ser ateses per falta de disponibilitat pressupostària, aquestes es constituiran en llista de reserva degudament ordenada, i podran ser resoltes favorablement en la mesura en què es dispose de crèdit en la línia pressupostària corresponent com a conseqüència de més dotació pressupostària o renúncies a subvencions concedides. En cap cas es tornarà a concedir a la mateixa entitat quan aquesta haja renunciat a una subvenció d'aquest programa en la mateixa convocatòria.\n8. Vista la proposta de l'òrgan instructor, la persona titular de la direcció general competent en matèria de formació professional per a l'ocupació dictarà la resolució que siga procedent per delegació del director general de LABORA Servei Valencià d'Ocupació i Formació.\nLes resolucions adoptades sobre les sol·licituds d'aquestes ajudes posen fi a la via administrativa i, contra aquestes, es podrà interposar un recurs contenciós administratiu en el termini de dos mesos, comptats des de l'endemà de la seua notificació, davant del jutjat contenciós administratiu de la corresponent província, de conformitat amb el que estableix la normativa reguladora de la jurisdicció contenciosa administrativa vigent o, potestativament, un recurs de reposició davant d'aquest mateix òrgan en el termini d'un mes, computat en els termes ja esmentats, d'acord amb el que disposa la legislació vigent en matèria de procediment administratiu comú. Tot això, sense perjudici que s'hi puga interposar qualsevol altre recurs dels que preveu la legislació vigent.\nA més, en cas d'acords/pactes territorials, s'ha de presentar, juntament amb la sol·licitud, l'acord adoptat per a l'execució del projecte de l'òrgan de govern de l'acord o el pacte territorial.\nD'acord amb el que preveu l'article 14 de la Llei 39/2015, d'1 d'octubre, del procediment administratiu comú de les administracions públiques, a l'efecte de presentació de sol·licituds, la documentació que ha d'acompanyar la sol·licitud, la sol·licitud de bestreta, la presentació de la documentació justificativa, o qualsevol altra documentació relacionada amb aquesta convocatòria, en tot cas, els interessats estaran obligats a relacionar-se a través de mitjans electrònics amb les administracions públiques per a fer qualsevol tràmit d'un procediment administratiu.\nLes sol·licituds s'han de presentar telemàticament en model normalitzat, juntament amb la documentació acreditativa dels requisits per a obtindre la subvenció i específica que es determina en el resolc huité d'aquesta convocatòria.\nLa presentació de la sol·licitud general suposa l'autorització expressa de la persona sol·licitant perquè LABORA - Servei Valencià d'Ocupació i Formació verifique directament l'acreditació del compliment de les obligacions tributàries i amb la Seguretat Social, comprove les dades d'identitat i, si cal, comprove la capacitat de representació en el Registre de Representants de la Comunitat Valenciana o en el Registre Oficial de Contractistes i Empreses Classificades.\nEn el cas que no s'autoritze l'Administració perquè consulte aquestes dades, s'ha de denegar expressament aquesta autorització a través de la casella establida a aquest efecte en el model de sol·licitud. En aquest cas, s'ha d'aportar la documentació corresponent: - Dades d'identitat del sol·licitant o, si es tracta d'una persona jurídica, de la persona que en tinga la representació. Quan es tracte d'una persona jurídica, s'ha d'aportar, a més, la documentació acreditativa i identificativa d'aquesta, que consisteix en una fotocòpia de l'escriptura de constitució/estatuts actualitzada i l'acreditació de la inscripció en el registre corresponent, així com, si és el cas, els poders de representació.\nEn el cas que la documentació esmentada s'haja aportat anteriorment i no haja experimentat cap variació, només caldrà el certificat de la persona que represente legalment l'entitat que acredite que no s'ha produït cap canvi en la documentació identificativa de l'entitat i de la vigència del nomenament de la persona titular de la presidència o de qui la represente a data de presentació de la sol·licitud.\nQuan es tracte d'una mancomunitat o una agrupació d'entitats locals constituïdes en acords o pactes per l'ocupació, cada un dels membres associats que es comprometen a efectuar la totalitat o part de les activitats en nom i per compte del primer han de presentar una certificació emesa per l'òrgan competent amb el detall dels compromisos assumits, així com l'autorització de la concessió i el pagament de la subvenció a l'entitat sol·licitant.\n. Les entitats locals territorials de la CV, els seus OA i les entitats amb competències en matèria de promoció d'ocupació, dependents o assimilades a aquestes, la titularitat dels quals corresponga íntegrament a aquestes entitats locals o altres òrgans, organismes autònoms o altres ens públics dependents de l'administració de la comunitat autònoma.\n. Associacions, fundacions i altres entitats, totes sense ànim de lucre, amb almenys una delegació en el territori de la comunitat autònoma.\n. Les mancomunitats i altres agrupacions d'entitats locals territorials de la Comunitat Valenciana amb personalitat jurídica pròpia que tinguen, explícitament entre les seues principals finalitats constitutives, el foment de l'ocupació; d'acord amb el que preveu l'article 11.2 de l'LGS, els membres associats de l'entitat beneficiària que es comprometen a efectuar la totalitat o part de les activitats que fonamenten la concessió de la subvenció en nom i per compte del primer tindran igualment la consideració de persones beneficiàries.\n. Acords/pactes territorials.\nNombre de destinataris previstos als quals es pretén beneficiar: 129 grups (pendent actualitzar SMI i quotes a la SS) = 1.290 alumnes.\nQuantia/Pressupost: 31.135.000 euros.\nEn l'article 9 de l'ordre de bases es determinen els criteris de valoració, per a la qual cosa es tindran en compte les àrees que s'indiquen a continuació:\nA) Desenvolupament de projectes anteriors.\nCriteri 1: Valoració enquestes d'execució.\nCriteri 2: Experiència corresponent a l'oferta formativa dirigida prioritàriament a persones desocupades.\nB) Adhesió de l'entitat local al segon Acord marc de la Federació Valenciana de Municipis i Províncies i les organitzacions sindicals.\nCriteri 3: Homogeneïtat de les despeses de personal dels tallers d'ocupació d'entitats locals.\nC) Taxa d'atur en l'àmbit territorial del projecte.\nCriteri 4: Desocupació.\nD) Perspectives d'ocupació del col·lectiu participant.\nCriteri 5: Valoració de les especialitats formatives segons el grau de prioritat de l'àrea professional, ateses les necessitats detectades en matèria de qualificació-inserció.\nE) Itineraris formatius.\nCriteri 6. Itineraris formatius.\nF) Àmbit territorial.\nCriteri 7: Àmbit territorial i acords/pactes\nG) Aplicació de mesures de responsabilitat social.\nCriteri 8: Inclusió social.\nCriteri 9: Igualtat entre dones i homes.\nEl valor absolut de la puntuació final determinarà l'ordre de prioritat d'aprovació de les accions.\nA més de les que estableix l'article 14 de l'LGS, la normativa de formació professional per a l'ocupació en l'àmbit laboral i altra normativa aplicable, i sense perjudici de les obligacions específiques que les administracions competents els imposen, són obligacions de les entitats beneficiàries, entre altres:\na) Complir en la impartició de les accions formatives les prescripcions que els siguen aplicables en virtut de la disposició legal o reglamentària, inclosa l'obligació d'impartir la formació en els espais i amb els mitjans formatius acreditats per a aquest efecte.\nb) Mantindre les exigències tecnicopedagògiques, d'instal·lacions, equipament i mitjans humans que s'hagen tingut en compte per a l'acreditació de l'especialitat.\nc) Comprovar que les persones que hi participen disposen dels requisits d'accés o de les competències clau per a efectuar l'acció formativa en funció dels requeriments d'aquesta.\nd) Garantir la gratuïtat de les accions formatives per a les persones participants en la formació subvencionada.\ne) Informar els participants de la correspondència de l'acció formativa amb un certificat de professionalitat (CP) o una acreditació parcial acumulable (APA).\nf) Remetre a l'òrgan competent una comunicació d'inici del projecte, qualsevol modificació posterior, i la comunicació de la finalització d'aquesta, d'acord amb el contingut, els terminis i els procediments que estableix la convocatòria.\ng) Aportar el número de cens que té acreditat en el termini que establisca la corresponent convocatòria o, en defecte d'això, abans de la finalització del termini de presentació de sol·licituds establit en aquesta.\nh) Aportar la informació i documentació que es requerisca durant la fase d'instrucció del procediment, execució de la formació i justificació de la subvenció, així com tindre a la disposició dels òrgans de control competents els documents acreditatius de l'assistència de l'alumnat i els controls de l'avaluació del seu aprenentatge.\ni) Fer el seguiment de la participació de l'alumnat treballador i personal dels projectes, així com de l'aprenentatge de l'alumnat i la seua avaluació.\nj) Sotmetre's a les actuacions de comprovació, seguiment i control que efectue LABORA - Servei Valencià d'Ocupació i Formació i la Inspecció de Treball i Seguretat Social, així com les de control financer que puguen fer els òrgans de control competents, tant nacionals com comunitaris, per a la qual cosa cal aportar tota la informació que els siga requerida, així com als controls i les auditories de qualitat que establisquen les administracions competents.\nk) Executar els projectes respectant les normes aplicables, en particular les relatives a contractació pública, la protecció de dades de caràcter personal, la seguretat i la salut laboral, protecció del medi ambient i igualtat d'oportunitats entre homes i dones.\nl) Trobar-se al corrent de les seues obligacions tributàries i amb la Seguretat Social tant en la data de concessió com en la de pagament.\nm) Acreditar no ser deutora per resolució ferma de procedència de reintegrament, tant a la data de concessió com a la de pagament.\nn) Comunicar a l'òrgan concedent l'obtenció d'altres subvencions, ajudes, ingressos o recursos que financen les activitats subvencionades amb anterioritat a la justificació de l'aplicació dels fons.\nny) Portar una comptabilitat separada o codi comptable adequat respecte de totes les transaccions relacionades amb l'activitat subvencionada, obrir els subcomptes necessaris d'ingressos i despeses per cada acció subvencionada i assignar en els subcomptes de despeses, si és el cas, la part corresponent de despeses comunes imputada a l'acció subvencionada. En el cas d'entitats subjectes a comptabilitat pública, cal adequar aquesta obligació als sistemes de comptabilització corresponents.\no) Conservar els documents justificatius de l'aplicació dels fons rebuts, inclosos els documents electrònics, mentre puguen ser objecte de les actuacions de comprovació i control.\np) A l'efecte de difusió pública, atés que aquestes ajudes són susceptibles de cofinançament pel Fons Social Europeu, en el cas que les respectives convocatòries prevegen explícitament aquest cofinançament, l'entitat beneficiària estarà subjecta a les normes d'informació i publicitat que estableix el Reglament (UE) 1303/2013, del Parlament Europeu i del Consell, de 17 de desembre de 2013.\nq) Identificar convenientment, a l'efecte de difusió pública, les activitats, les obres i els serveis que es facen a l'empara d'aquestes bases, en particular s'ha de fer constar el caràcter públic del finançament de l'activitat subvencionada i, si és el cas, el cofinançament del Fons Social Europeu. En el cas que les respectives convocatòries prevegen explícitament el cofinançament pel Fons Social Europeu, s'haurà de comunicar a les persones participants contractades que aquestes accions estan cofinançades pel Fons Social Europeu i en tota la documentació elaborada per l'entitat haurà de figurar el logotip d'aquest fons.\nr) Quan l'entitat beneficiària de la subvenció, d'acord amb la seua forma de constitució, estiga subjecta al règim de dret privat, i la quantia en concepte d'ajudes o subvencions rebudes de l'Administració autonòmica o de qualsevol altra entitat enumerada en l'article 3.2 de la Llei 2/2015, de 2 d'abril, de la Generalitat, de transparència, bon govern i participació ciutadana de la Comunitat Valenciana, rebuda durant el període d'un any, siga per un import superior a 10.000 euros, haurà de donar l'adequada publicitat a aquesta.\ns) Quan l'entitat beneficiària de la subvenció siga una entitat local, com a requisit previ al cobrament de la bestreta i del principal, haurà de presentar l'acreditació d'estar al corrent en el compliment de l'obligació de rendició de comptes anuals davant de la Sindicatura de Comptes de conformitat amb el que disposa l'article 199.4 de la Llei 8/2010, de 23 de juny, de la Generalitat, de règim local de la Comunitat Valenciana.\nA aquest efecte, cal lliurar l'últim escrit de presentació d'aquestes amb registre d'entrada.\nCAUSES DE MINORACIÓ I REINTEGRAMENT:\n1. Donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament d'aquesta, la concurrència de qualsevol de les circumstàncies previstes en l'article 37 de l'LGS i qualsevol altre motiu que perjudique la fi última pel qual la subvenció haja sigut concedida.\n2. En el cas d'incompliments parcials, es determinarà la quantitat que ha de reintegrar l'entitat beneficiària segons el principi de proporcionalitat en funció dels costos justificats i les actuacions acreditades, de conformitat amb el que disposa el número 2 de l'article 37 de l'LGS, en relació amb la lletra n, de l'apartat 3 de l'article 17 d'aquesta llei.\n3. La falta de comunicació de l'inici de l'activitat en la forma i el termini previstos determinarà la pèrdua del dret al cobrament de la subvenció o al reintegrament de les quantitats percebudes, si escau.\n4. La justificació insuficient de les despeses subvencionades determinarà la minoració o el reintegrament, si és el cas.\nEl règim de responsabilitat per reintegrament de les subvencions serà el que estableix l'LGS i la Llei 1/2015, de la Generalitat, d'hisenda pública, del sector públic instrumental i de subvencions, en avant.\nEn cas de cofinançament de la subvenció pel Fons Social Europeu i de conformitat amb el que disposa l'article 6 de la Llei general de subvencions, el termini de prescripció del reintegrament serà el que estableix l'article 3 del Reglament (CE Euratom) núm. 2988/1985, del Consell, de 18 de desembre de 1995, relatiu a la protecció dels interessos financers de les comunitats europees, que estableix que en els programes plurianuals el termini de prescripció s'estendrà en tot cas fins al tancament definitiu del programa, segons el que preveuen els articles 140 i 141 del Reglament (UE) núm. 1303/2013, del Parlament Europeu i del Consell, de 17 de desembre de 2013, i l'últim exercici comptable està comprés entre l'1 de juliol de 2023 i el 30 de juny de 2024, en què els estats membres presentaran un informe de l'execució final del programa operatiu.\nSi es detecta alguna de les infraccions tipificades en el títol IV de l'LGS, se seguirà el procediment d'acord amb el que estableix l'article 67 d'aquesta llei i el seu reglament de desplegament, i es podran imposar les sancions que estableix la Llei de la Generalitat, d'hisenda pública, del sector públic instrumental i de subvencions.\nAportació de documentació a un expedient obert del SERVEF.\nInstruccions tramitació telemàtica.\nInformació sobre el registre de representants\nInformació sobre l'obligatorietat de relacionar-se amb l'Administració a través de mitjans telemàtics.\n- RESOLUCIÓ de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria del programa\nmixt d'ocupació-formació «Tallers d'ocupació», amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.\n- Extracte de la Resolució de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria del\nprograma mixt d'ocupació-formació «Tallers d'ocupació», amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.\n- ORDRE 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores de la\nconcessió de subvencions del programa mixt d'ocupació formació Tallers d'Ocupació.\n- CORRECCIÓ d'errades de la Resolució de 30 de desembre de 2020, de la Direcció General de LABORA-Servei Valencià d'Ocupació i Formació, per la qual s'aprova la\nconvocatòria del programa mixt d'ocupació-formació Tallers d'Ocupació, a càrrec de l'exercici pressupostari 2021, en aplicació de l'Ordre 6/2020, de 7 de desembre,\nde la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.(DOGV nº 9015, de 08/02/2021)\nExtracte de la Resolució de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria del programa mixt d'ocupació-formació «Tallers d'ocupació», amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.\nRESOLUCIÓ de 30 de desembre de 2020, de la Direcció General de LABORA Servei Valencià d'Ocupació i Formació, per la qual s'aprova la convocatòria del programa mixt d'ocupació-formació «Tallers d'ocupació», amb càrrec a l'exercici pressupostari 2021, en aplicació de l'Ordre 6/2020, de 7 de desembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes.\nVegeu CORRECCIÓ d'errades de la Resolució de 30 de desembre de 2020, de la Direcció General de LABORA


Rush Limbaugh, polèmic comentarista dels Estats Units, ocupava el setè lloc de la llista i ha mort aquesta última setmana\nper Jordi Cumplido 22/02/2021 10:40h\nYoko Ono és un dels noms que apareix en la llista dels 50 famosos que moriran aquest 2021 | GTRES\nCom cada any, la pàgina web «Deathlist» ha fet pública la llista amb els 50 famosos que tenen tots els números per morir aquest 2021. Entre els candidats crida l'atenció el cas del polèmic locutor Rush Limbaugh, que ha mort aquest dijous 18 de febrer. Així doncs, es compleix el primer vaticini d'aquesta macabra llista en què figuren actors, polítics, cantants i models.\nRush Limbaugh és el primer de la llista en morir\nRush Limbaugh, el polèmic presentador dels Estats Units que va popularitzar el concepte «Feminazi», ha mort aquest dijous als 70 anys després de lluitar durant tot un any contra un càncer de pulmó. Tot i això, Limbaugh era un fumador empedreït i defensava a capa i espasa el consum de tabac.\nDes que va començar amb el programa de ràdio «El Show de Rush Limaugh», va convertir-se en el gran inspirador de polítics conservadors nord-americans com Donald Trump, que l'any passat va entregar-li la Medalla Presidencial de la Llibertat. De fet, en fer-se pública la malaltia del periodista, Trump va definir-lo com «el lluitador que mai coneixeràs».\nEl comunicador va estar a peu de canó fins a l'últim dia, tot i que a principis d'aquest any va ser inclòs en la llista de «50 famosos que podrien morir en 2021». La profecia s'ha complert, i el famós comentarista ha estat el primer de la llista en caure. A Rush Limbaugh se'l coneixerà sempre per ser el primer a utilitzar el terme «Feminazi» de forma recurrent.\nEn un llibre publicat el 1992, escrivia: «Tom Hazlett, un bon amic i molt respectat professor d'Economia a la Universitat de Califòrnia, va encunyar el nou terme per descobrir a qualsevol dona intolerant amb qualsevol punt de vista que desafiï al feminisme militant». El 2012, el polèmic personatge va dir «puta» i «fulana» a una estudiant de la Universitat de Georgetown que defensava la cobertura mèdica dels anticonceptius.\n«Si hem de pagar-ho, volem a canvi els seus vídeos sexuals per veure el que estem aconseguint amb els nostres diners», va dir en el seu programa de ràdio. L'escàndol va motivar la reacció del president dels Estats Units, Barack Obama, que va solidaritzar-se amb la noia.\nEls 50 noms de la polèmica llista\nCal recordar que l'any passat, la famosa llista va batre el seu rècord encertant vint de les 50 defuncions previstes. Entre aquests 50 noms, hi ha personatges molt coneguts al Regne Unit. Encapçala el rànquing Felip d'Edimburg, marit d'Isabel II, que complirà 101 anys i que aquesta última setmana ha estat hospitalitzat. Serà el segon en caure? El top 10 d'aquesta macabra llista està formada pels següents noms:\nFelip d'Edimburg, 100 anys\nBetty White (actriu de 'The Golden Girls'), 99 anys\nDick van Dyke (actor), 96 anys\nBob Doyle (polític), 98 anys\nAkihito (emperador Japonès), 88 anys\nLoretta Lynn (cantant), 89 anys\nGeorge Schultz (polític), 77 anys\nRush Limbaugh (comentarista polític), 70 anys\nMurray Walker (comentarista esportiu), 98 anys\nAngela Lansbury (actriu), 96 anys\nEntre els polítics de la llista hi ha la reina d'Anglaterra, Isabel II (95 anys), el diplomàtic Henry Kissinger (98 anys), l'expresident dels Estats Units, Jimmy Carter (97 anys), el francès Jean-Marie Le Pen (93 anys) i el germà de Fidel Castro, Raúl (94 anys). Entre els actors més coneguts estan David Crosby (80 anys) i Sidney Poitier (94 anys). Destaquen també la cantant Yoko Ono (88 anys), el papa Benet XVI (94 anys). Així segueix la llista:\nBob Barker (actor), 98 anys\nAlan Greenspan (economista), 95 anys\nHenry Kissinger (diplomàtic), 98 anys\nJune Brown (actriu), 94 anys\nJimmy Carter (actor), 97 anys\nLeslie Phillips (actor), 97 anys\nJacques Delors (polític), 96 anys\nAiatol·là Ali Khamenei (aiatol·là iranià), 82 anys\nDavid Crosby (actor), 80 anys\nPrunella Scales (actriu), 89 anys\nAbdelaziz Bouteflika (polític), 84 anys\nTony Bennett (cantant), 95 anys\nRosalyn Carter (esposa de Jimmy Carter), 94 anys\nDick Cheney (polític), 80 anys\nIsabel II (Reina), 95 anys\nHarry Belafonte (cantant), 94 anys\nBob Newhart (còmic), 92 anys\nJimmy Greaves (exfutbolista), 81 anys\nBarbara Walters (periodista), 92 anys\nPapa Benet XVI (papa emèrit), 94 anys\nImelda Marcos (exprimera dama de Filipines), 92 anys\nYoko Ono (artista), 88 anys\nWalter Mondale (polític), 93 anys\nLinda Nolan (cantant), 62 anys\nJoanne Woodward (actriu), 91 anys\nMel Brooks (còmic), 95 anys\nWillie Nelson (cantant), 88 anys\nBetty Boothroyd (polític), 92 anys\nJean-Marie Le Pen (polític), 93 anys\nSidney Poitier (actor), 94 anys\nRaúl Castro (polític), 90 anys\nBurt Bacharach (cantant), 93 anys\nLeon Spinks (boxejador), 68 anys\nFrank Williams (Fórmula 1), 79 anys\nStanley Baxter (còmic), 95 anys\nBernard Cribbins (actor), 93 anys\nVanessa Redgrave (actriu), 84 anys\nShane MacGowan (cantant), 64 anys\nShannen Doherty (actriu), 50 anys\nCapità Tom Moore (militar), 101 anys


lo carrer del riu: 17/10/2009\nMenys líder a la classificació, però no debilitat. Així ha sortit el Barça de Mestalla en el partit més exigent dels que ha tingut fins ara. Un ferm València ha frenat la ratxa de sis victòries de l’equip blaugrana, que s'ha quedat a una de batre el seu rècord històric de triomfs seguits en l’inici de Lliga. Però el més important és que no ha pres gaire mal. El Barça ha viscut reduït, que no vol dir encongit, al primer temps. El València li ha reduït al màxim els espais i la inspiració, però l’equip blaugrana s'ha salvat per pura voluntat, per pur orgull, per pura responsabilitat de líder. Ha sortir sa i estalvi del primer acte, en què bé podia haver encaixat algun gol. I és que el Barça ha tingut la primera part més incòmoda de la temporada, obligat a jugar a la seva meitat del camp, tenallat per la pressió avançada dels locals, tan disciplinats com intel•ligents per esmorteir el joc de possessió blaugrana. El Barça amb prou feines ha tingut el domini de la pilota, i encara menys profunditat. Guardiola treia fum buscant solucions. Messi, Pedro i Iniesta intercanviaven posicions sense gaire rendiment. Menys fi de l’habitual, potser també purgant l’aturada per les seleccions, el Barça no inquietava Mestalla. Sense notícies de Xavi ni Messi, Guardiola ordenava permutes de posicions, però l’equip no trobava ni ritme ni precisió. Encara gràcies que Iniesta apareixia de tant en tant. Per moments ha semblat que a la represa baixava la intensitat, però mai la competitivitat. El Barça, amb un València cada cop més cansat, ha tingut més temps i amb més criteri la pilota. Messi ha aparegut amb un bon xut, però ha estat Pedro qui ha gaudit de la millor opció. Bruno, lo noi de Saltor, no li ho ha posat fàcil. Controlava millor el Barça i ja no es deixava sorprendre a la contra, per bé que encara ha hagut de sortir al rescat Valdés un altre cop per avortar un remat proper de Silva nascut d’una jugada enredada i fins i tot antiesportiva. Amb Alves estès a terra queixant-se d’una agressió, Albelda ha llançat un atac que per poc no acaba en gol. Enyorats d’Ibra, a qui Guardiola no ha vist prou bé físicament per jugar, el Barça no ha amenaçat prou en el seu domini final. Bojan ha reaparegut, però no ha pogut ni rematar. Malgrat tot, avui l’empat no ha estat un mal resultat. FOTOGALERIA SPORT: les millors imatges del partit\nJoan Puigcercós: 'En la propera legislatura Catalunya ha de poder exercir el dret a decidir'\nJoan Puigcercós ERC 171009 CATinfo\nJoan Puigcercós ja és oficialment el candidat d'ERC per a les properes eleccions. Un cop presa la decisió en el Consell Nacional, amb 145 vots a favor i 9 abstencions, el president d'Esquerra ha marcat com a objectiu que Catalunya pugui exercir el dret a decidir 'en la propera legislatura'. 'No tenim dret a defallir', ha exhortat el flamant candidat recollint el llegat de Companys i Macià. Des de la Vall de Núria, on Puigcercós ha recordat que 'comença la història de la política contemporània', ha assegurat als militants del seu partit que tenen l''obligació política i moral de fer un pas endavant'. Així, Carod-Rovira ha passat definitivament el testimoni a Joan Puigcercós, que demà culminarà els actes de proclamació amb l'ascens al Puigmal. En un discurs en què ha reivindicat el llegat dels homes i les dones que van lluitar per les 'fites de llibertat' que s'han assolit, el líder republicà ha assumit el paper d'encapçalar les llistes amb 'humilitat i responsabilitat'. Recordant que ERC és hereva d'aquesta història, ha fet una defensa de 'la política' que considera que és l''instrument' dels més febles, l''instrument dels catalans i d'ERC per arribar a un nou horitzó de justícia social'. 'L'absència de la política és la demagògia', ha reblat.\nDiscurs de Puigcercós: Núria, 17 octubre 2009\nAvui: Puigcercós renova el compromís de portar "els homes i les dones dels Països Catalans a decidir el seu futur"\nVilaWeb: Puigcercós comença la cursa electoral del 2010 fixant el dret de decidir com a 'eix vital' d'Esquerra\nBloc de Pere Muñoz: VALL DE NÚRIA: PUIGCERCÓS CANDIDAT D'ERC\nManresa, a punt de sumar-se a les ciutats que celebraran una consulta per a la independència\nA la seu d'Òmnium Cultural del Bages, a Manresa, es va presentar ahir divendres un manifest ciutadà amb l'objectiu que se celebri a la capital bagenca una consulta popular per a la independència de Catalunya. Darrera del manifest, a banda d'Òmnium Cultural del Bages, hi ha la Fundació Independència i Progrés, 10mil.cat i el Casal Popular la Fadulla.\nEs tracta d'una iniciativa ciutadana que demanarà dilluns que ve 19 d'octubre el suport del consistori manresà a partir de les vuit de la tarda. En el ple es recollirà el manifest mentre els partits afins a la consulta presentaran també una proposta perquè el referèndum es pugui celebrar finalment a Manresa. Es preveu que hi donin suport les CUP, ERC, CiU, ICV i que hi votin en contra el PP i el PSC.\nLaporta accentua el catalanisme del Barça: programa la propera reunió de la directiva a Perpinyà\nEl president del FC Barcelona, Joan Laporta, està decidit a remarcar la catalanitat del club en tots i cada un dels seus gestos. És en aquesta línia que ha programat que la reunió de la junta directiva del 13 de novembre no es faci a les oficines del club, com és habitual, sinó que es farà a la capital de la Catalunya Nord, Perpinyà. Laporta ja va fer possible que escolars de La Bressola assistissin a un partit del Barça i manté bones relacions amb la USAP i els Dragons Catalans.\nSindicats i partits bascos surten al carrer contra les detencions de dirigents independentistes\nAmb el lema 'Per la llibertat, tots els drets per a tothom', avui a la tarda es fa a Sant Sebastià una manifestació de suport als dirigents de l'esquerra independentista basca detinguts dimarts i cinc dels quals hauran d'anar a presó, segons que va ordenar ahir el jutge Baltasar Garzón. La manifestació, la convoquen la majoria de sindicats i ja té el suport del PNB, Eusko Alkartasuna, Aralar, entre altres. Garzón va ordenar l'ingrés a presó d'Arnaldo Otegi, Rafael Díez Usabiaga, Sonia Jacinto, Miren Zabaleta i Arkaitz Rodríguez, acusats d'integració a banda armada per voler refer la direcció de Batasuna sota les ordres d'ETA, segons el jutge. De la resta de detinguts, Rufino Etxebarria i Ainara Oiz van sortir en llibertat sense càrrecs i Amaia Esnal, José Manuel Serra i José Luis Moreno Sagüës, sota fiança de 10.000 euros. En un comunicat conjunt, els convocants de la manifestació d'aquesta tarda reclamen la llibertat tots els detinguts, car l'exercici d'una llibertat fonamental 'no hauria de ser causa de detenció en un sistema democràtic'. En una compareixença davant dels mitjans, els representants sindicals van afirmar que 'el que l'estat fa a l'empara del pacte antiterrorista subscrit pel PP i el PSOE el 2001 és un genocidi polític en tota regla que s'ha d'acabar', i van criticar la 'indefensió lligada al règim d'incomunicació a la legislació antiterrorista'. Per als impulsors de la manifestación d'aquesta tarda, les detencions de dimarts 'només s'expliquen des de l'actitud política que té l'estat espanyol de negar el dret a la participació política d'un sector de la ciutadania que professa unes determinades idees'. GARA: Marcha multitudinaria contra la operación policial en Donostia\nDEIA: Miles de personas marchan por Donostia para protestar por las detenciones de la izquierda abertzale\nAvui: Abertzales i PNB, junts a la manifestació de Sant Sebastià\nOriol Junqueras critica la detenció dels dirigents abertzales\nL’eurodiputat d’Esquerra, Oriol Junqueras, ha criticat la detenció de diversos dirigents de l’esquerra nacionalista basca que estaven treballant en una proposta de pau que incloïa la renúncia d’ETA a la violència. ‘Tothom sabia que Arnaldo Otegi estava liderant unes converses per conduir l’esquerra nacionalista basca cap a un escenari de pau’, ha indicat Junqueras. ‘Amb la detenció d’Otegi, el front del PP-PSOE nega la participació política a l’esquerra nacionalista basca que està en contra de la violència’, ha recalcat l’eurodiputat. ‘És una vulneració molt greu de la llibertat política’, ha reblat.\n‘Al final, s’ha demostrat que la Llei de partits pretenia perseguir unes idees polítiques determinades, i no només lluitar contra ETA’, ha conclòs Junqueras.\nPer tot plegat, l’eurodiputat republicà ha animat els ciutadans bascos a manifestar-se avui massivament per defensar un model de societat profundament democràtic.\nCayo Lara critica la detenció d'Otegi i que "s'il·legalitzin les idees"\nEl coordinador federal d'IU, Cayo Lara, ha criticat aquest dissabte la detenció de l'exportaveu de Batasuna, Arnaldo Otegi, i ha insistit en què no comparteix "que s'il·legalitzin les idees".\nLara, en una entrevista a Radio Euskadi, ha argumentat que "no s'ha il·legalitzat en aquest país als qui van defensar que l'exèrcit havia d'anar a matar gent a l'Iraq". El dirigent d'IU s'ha mostrat convençut de que "una gran part" dels qui donen suport a les organitzacions de l'esquerra abertzale radical "no és gent que està a favor de la violència, ni per resoldre els problemes matant altres persones". "Crec que a aquesta gent cal donar-los un marge suficient, no se'ls pot estar il·legalitzant d'aquesta manera, perquè així no s'avança en la solució del problema de la violència", ha emfatitzat. Lara ha considerat que no està suficientment clar què es perseguia en la reunió en la qual l'exportaveu de Batasuna va ser arrestat al costat d'altres representants de l'esquerra abertzale acusats d'intentar reconstruir la direcció de la formació il·legalitzada. I ha apuntat que potser, "el camí que volien agafar és el de treballar per aconseguir que ETA acabi definitivament. Jo em quedo amb el dubte raonable".\nL'exèrcit pakistanès inicia una ofensiva terrestre contra els insurgents talibans\n"El govern ha donat finalment llum verda a l'exèrcit perquè desenvolupi a Waziristan del Sud una estratègia militar", ha explicat el portaveu governamental, Zafar Jabab. En aquella zona és on es concentren milicians talibans pròxims a Al-Qaeda.\nSegons aquesta font, no hi haurà un anunci formal de l'operació per part de les autoritats polítiques perquè "el factor sorpresa" per portar a terme l'acció militar "és important".\nEn menys de dues setmanes, una cadena d'atemptats perpetrada per la insurgència talibana en diversos punts del país ha fet 200 morts i les autoritats han decidit iniciar un contraatac per terra contra el principal feu dels integristes al Pakistan.\nBrian Katulis: "Els talibans haurien de tornar a la vida política" (Avui)


Batet garanteix lleialtat al pacte ERC-Junts: "Un acord que faci història"\nBarcelona. Dijous, 20 de Maig 2021. 19:41\nActualitzat: Dijous, 20 de Maig 2021. 19:50\nJunts ha volgut deixar clar davant l'hemicicle del Parlament la seva aposta sense fissures per l'acord tancat aquest cap de setmana per tirar endavant la investidura de Pere Aragonès. El president del grup, Albert Batet, ha assegurat que es tracta d'un acord "ben forjat, que portarà més solidesa, coherència i estabilitat que qualsevol acord tancat amb presses". "Potser ara no vivim amb èpica aquest acord històric, però pot ser un acord que faci història", ha reblat Batet, que ha garantit "lleialtat i compromís" a Aragonès, "però també fermesa i determinació per avançar en la República catalana".\nEn prendre la paraula en el torn de rèplica, també Aragonès ha subratllat la confiança en el pacte amb Junts que permetrà demà la seva investidura i ha tancant la intervenció agraint que s'hagi "aconseguit un acord sòlid". "Ha tardat però és honest i sincer i així ho he sentit jo, especialment aquests darrers dies, i és el que ha de donar sentit a la nostra acció política", ha reblat el candidat republicà.\nLa intervenció del president del grup de Junts ha estat ben diferent de la que va protagonitzar en el primer debat d'investidura, quan va reclamar a Aragonès que renunciés a la segona votació i seguís treballant per aconseguir un acord. Després que la militància ha avalat la proposta amb àmplia majoria, com s'ha encarregat de recordar davant del ple, el president del grup de Carles Puigdemont ha protagonitzat una intervenció sense arestes.\nAcord patit i suat\nBatet ha arrencat el seu parlament subratllant que "els partits independentistes per separat van perdre les eleccions però l'independentisme en el seu conjunt les va guanyar", i a partir d'aquí el fil argumental ha estat la defensa sense embuts del pacte, malgrat les dificultats.\nHa reiterat que la ciutadania va reclamar a les forces independentistes que es posessin d'acord, i s'ha disculpat pel retard per fer-lo, assegurant que s'ha trigat més del que haurien volgut, amb negociacions llargues i intenses per aconseguir un pacte "treballat, patit i fins i tot suat".\nDe fet, davant els dubtes que s'ha atribuït a la solidesa de l'acord, Batet no ha tingut inconvenient a admetre que l'acord tancat tres anys enrere va aixecar moltes expectatives però "va acabar anant de més a menys", i en canvi, el d'ara no aixeca tantes expectatives però "pot anar de menys a més" perquè compta amb el suport del 52% dels vots.\nAlbert Batet durant la intervenció des de la tribuna del Parlament / ACN\nA l'Estat: "Volien caldo, dues tasses"\nBatet no ha amagat les dificultats que ha imposat a les converses la repressió de l'Estat, que "ha deixat ferides però alhora ha fet a l'independentisme més conscient de les seves debilitats i les seves fortaleses". "Volien caldo, doncs, dues tasses. Aquesta és la realitat de Catalunya senyor Illa, l'independentisme segueix viu i segueix determinat", ha insistit dirigint-se al socialista Salvador Illa.\nAmb tot, ha garantit que Junts donarà una oportunitat sincera a la taula de diàleg. "Sempre hem dit que la millor solució per resoldre un conflicte polític és el referèndum d'autodeterminació", ha insistit, tot i admetre que representa unes dificultats enormes perquè cap govern espanyol no ha obert cap via de diàleg en el procés independentista.\nElsa Artadi entra a l'hemicicle durant una de les intervencions d'Aragonès / ACN\nEn la rèplica, també Aragonès ha demanat disculpes per la dilació en tancar el pacte, ha admès que s'ha trigat massa, i ha lamentat l'efecte de la repressió de l'Estat, que "condiciona les mirades". "Al final el que ha quedat clar és que allò que ens uneix és molt més fort que les perspectives diferents. Aquesta és una fortalesa extraordinària que cal preservar", ha reblat.\nA la imatge principal, el president del grup de Junts, Albert Batet